Schumacher elkíséri a Ferrarit Monzába — F1VILÁG.HU
A hétszeres világbajnok legutóbb az augusztus végi Európa Nagydíjon tette tiszteletét forma-1-es versenyen, ahol a sérült Felipe Massa helyettesét, Luca Badoer munkáját segítette, ám a múlt hétvégi Belga Nagydíjat kihagyta, mert egy gokartversenyen vett részt Kerpenben.
Korábban az a hír járta, hogy Schumacher Hockenheimben lesz az olasz futam idején, ahol a Német Superbike következő versenyét rendezik, azonban sajtószóvivője megerősítette, hogy Monzába kíséri a Ferrarit.
“Michael nem utazik Hockenheimbe, a tervek szerint Monzában lesz” – mondta Sabine Kehm.
Schumacher tanácsadói szerződése az év végén jár le az olaszokkal, és ennek esetleges meghosszabbításáról a tervek szerint az Olasz Nagydíj hétvégéjén dönt a csapat, ahogy bejelentés várható a jövő évi felállásról, és új szponzorok érkezéséről.